ROMÂNIA	                                                                 ANEXA nr. 1 a HCL nr. 29/15.10.2024
JUDEȚUL CONSTANȚA
COMUNA ION CORVIN
CONSILIUL LOCAL




	CONTRACT   DE   SUSȚINERE   FINANCIARĂ




Având în vedere prevederile HCL nr. 29/15.10.2024 privind aprobarea susținerii financiare a Asociației sportive “INTER ION CORVIN”, de comun acord părțile convin:


Art. 1 - PĂRȚILE CONTRACTANTE
1.1 COMUNA ION CORVIN cu sediul in strada Sf. Andrei, nr. 50, localitatea Ion Corvin, județul Constanța, telefon/fax 0241856200, 0241856464, prin reprezentanții săi: Floros Tudorița – primar și Ion Adriana - inspector contabil, pe de o parte,
Și
1.2 Asociația Sportivă “INTER ION CORVIN”, structură sportivă fără personalitate juridică din subordinea consiliului local cu sediul în localitatea Ion Corvin, strada Sf. Andrei, nr. 50, județul Constanța, reprezentată prin domnul Sandu George în calitate de Președinte;

Art. 2 - OBIECTUL CONTRACTULUI
2.1. Obiectul prezentului contract are ca scop promovarea și dezvoltarea activității sportive de performanăț în comuna Ion Corvin, prin susținerea financiară a activităților sportive desfășurate de Asociația Sportivă “INTER ION CORVIN”.
2.2. Susținerea financiară pentru anul competițional 2024 se va realiza prin alocarea de la bugetul local a sumei de 40.000 lei, aprobata prin hotarare a Consiliului Local al comunei Ion Corvin.

Art. 3 - DURATA CONTRACTULUI
3.1. Prezentul contract este valabil pentru anul competitional 2024/2025 iar alocația bugetară se referă numai la anul bugetar 2024.
3.2. Intenția Asociației Sportive “INTER ION CORVIN” de prelungire a contractului va trebui adusă la cunostința Consiliului Local în scris, cu cel putin o luna înaintea expirării termenului prevăzut în prezentul contract.

Art. 4 - DREPTURILE ȘI OBLIGAȚIILE PĂRȚILOR
4.1. Comuna Ion Corvin:
4.1.1. Comuna Ion Corvin se obligă să susțină financiar activitățile sportive desfățurate de echipa de fotbal a asociației sportive “INTER ION CORVIN” din bugetul local.
4.1.2. Sumele alocate de Consiliul Local al comunei Ion Corvin vor fi întrebuințate la decontarea cheltuielilor necesare realizării obiectivelor prevăzute în programul anual, pe natură de cheltuieli, conform Anexei nr. 1 la prezentul contract.
4.1.3. Comuna Ion Corvin va vira sumele stabilite în contul Asociației sportive “INTER ION CORVIN” în baza solicitării, în conformitate cu obiectivele prevăzute în Anexa nr. 1 la Contract.
4.2. Asociația sportivă “INTER ION CORVIN”:
4.2.1. Asociația Sportivă “INTER ION CORVIN” se obligă să contribuie la dezvoltarea ramurii sportive fotbal din comuna Ion Corvin.
4.2.2. Asociația Sportivă “INTER ION CORVIN” se obligă să promoveze imaginea comunei Ion Corvin în toate activitățile pe care le va desfășura.
4.2.3. Asociația Sportivă “INTER ION CORVIN” se obligă să depună toate eforturile pentru a indeplini obiectivele asumate.
4.2.4. Asociația Sportivă “INTER ION CORVIN” se obligă să nu transfere sau sa cesioneze drepturile dobândite prin prezentul contract de asociere altor persoane fizice sau juridice.

Art. 5 - MODIFICAREA ȘI ÎNCETAREA CONTRACTULUI
5.1. Încetarea prezentului contract poate avea loc în urmatoarele cazuri:
a) la împlinirea termenului pentru care a fost încheiat;
b) prin acordul părților;
c) în urma ivirii unui caz de forță majoră;
d) imposibilitatea asigurarii fondurilor bănești de către Consiliul Local al comunei Ion Corvin;
e) prin reziliere:
- în cazul nerespectării destinației sumelor alocate
- în cazul în care nu se obțin performanțele sportive la care Asociația Sportivă “INTER ION CORVIN” s-a obligat prin prezentul contract;
- dacă nu se respectă clauzele stipulate în prezentul contract, rezilierea se face de drept, fără punerea în întârziere și fără intervenția instanței de judecată.

Art. 6 - REGLEMENTAREA LITIGIILOR
6.1. Eventualele litigii, neînțelegeri sau pretenții având legatură cu prezentul contract de finanțare sau încălcarea, încetarea sau invalidarea acestuia, vor fi solutionate pe cale amiabilă, în caz contrar părțile se vor adresa instaței de judecată de drept comun.

Art. 7 - FORȚA MAJORĂ
7.1. Prin forță majoră se înteleg evenimente imprevizibile și inevitabile independente de voința părților, intervenite după intrarea în vigoare a prezentului contract și care împiedică în mod obiectiv executarea integral sau parțială a obligațiilor ce decurg din acest contract.
7.2. În caz de apariție a unui eveniment de forță majoră partea care îl invocă trebuie să informeze cealaltă parte în termen de 5 zile de la apariția lui sau de la data la care a luat cunostință de acesta, prin notificare expresă. Încetarea cazului de forță majoră va fi de asemenea adusă la cunostința celeilalte părți în termen de 5 zile de la încetare, prin notificare expresă.

Art. 8 - CLAUZE SPECIALE
8.1. Părțile au obligația de a nu intreprinde nimic de natură a afecta buna desfășurare a activității care face obiectul prezentului contract de finanțare.
8.2. Modul de gestionare a sumelor alocate de Consiliul Local al comunei Ion Corvin către Asociația Sportivă “INTER ION CORVIN” va fi controlat de către compartimentul financiar contabil din cadrul Primăriei comunei Ion Corvin, în baza rapoartelor și documentelor justificative prezentate.
8.3. La sfârșitul Campionatului, Consiliul Local al comunei Ion Corvin va analiza performanțele obținute de Asociația Sportivă “INTER ION CORVIN” precum și modul de indeplinire a prezentului contract de finanțare.
Art. 9 - DISPOZIȚII FINALE
9.1. Modificarea, adaptarea și completarea prezentului contract de finanțare se va face numai cu acordul scris al ambelor părți prin acte aditionale.
9.2. Prezentul contract de asociere a fost încheiat în 3 exemplare originale la data de ____________.2024.



COMUNA ION CORVIN                                                          ASOCIAȚIA SPORTIVĂ 
             PRIMAR,                                                                         “INTER ION CORVIN”   
 						      		Președinte 
                      




SECRETAR GENERAL,









PREȘEDINTE DE ȘEDINȚĂ,

…………………………….………
Maria BANU
Contrasemnează pentru legalitate,
SECRETARUL GENERAL AL COMUNEI 

 …………………………….………
                 	Cristian IACOBOAIA

 




